Diari Oficial de la Generalitat Valenciana


Sumari del DOGV 2702, del 05-03-1996 (1996/837609)

RESOLUCIÓ de 9 de febrer de 1996, del conseller d'Obres Públiques, Urbanisme i Transports, que aprova definitivament la modificació puntual del Pla General d'Ordenació Urbana de Crevillente, sobre canvi de qualificació, de zona verda a vial públic en sòl urbà.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837609


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del conseller d'Obres Públiques, Urbanisme i Transports, que aprova definitivament la modificació puntual del Pla General d'Ordenació Urbana de Crevillente, sobre canvi de qualificació, de zona verda a vial públic en sòl urbà.   
Vist l'expedient relatiu al projecte de modificació puntual del Pla General d'Ordenació Urbana de Crevillent (Alacant), sobre canvi de qualificació, de zona verda a via pública en sòl urbà, i segons aquests  
Antecedents de fet  
Primer  
L'Ajuntament de Crevillente, en la sessió plenària del 15 de gener de 1996, va acordar-ne l'aprovació provisional, després de complir el tràmit d'exposició pública, mitjançant anuncis apareguts en el Diari Oficial de la Generalitat Valenciana del 30 de novembre de 1995 i en un dels diaris de més difusió provincial el 27 de novembre de 1995. Durant aquest període d'informació pública no es va presentar cap al·legació.  
Segon  
La documentació està integrada per una memòria informativa i justificativa, i plànols d'informació i ordenació.  
Tercer  
La Comissió Territorial d'Urbanisme d'Alacant, reunida en la sessió del 2 de febrer de 1996, va informar favorablement sobre l'expedient.  
Quart  
Aquesta Conselleria, el dia 5 de febrer de 1995, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable sobre l'aprovació definitiva de la present modificació del Pla General d'Ordenació Urbana de Crevillente.  
Fonaments de dret  
Primer  
Respecte del procediment, en el cas present, s'han seguit les prescripcions legalment establertes per a les modificacions de plans generals d'aquesta classe, que estan constituïdes pels articles 38 i 39, per remissió del 55 de la Llei 6/1994, reguladora de l'Activitat Urbanística. Així mateix, s'han demanat els diferents informes preceptius.  
Segon  
Quant al fons de l'assumpte, la modificació plantejada té com a finalitat el canvi de qualificació d'una àrea de 1.089m2 de zona verda a vial públic del sòl urbà de Crevillente, establint l'entreguard corresponent en el Camí Vell de Catral. Sorgeix com a conseqüència d'una modificació puntual del Pla General de Crevillente, aprovada definitivament, relativa al canvi d'ubicació de terrenys d'ús religiós i zona verda en el sector Ronda Sud, un dictamen favorable del Consell d'Estat del 29 de juny de 1989, cosa que comporta la requalificació d'una part de zona verda a ús religiós.  
Es justifica en el fet que en la parcel·la d'ús religiós esmentada, en la part que dóna al Camí Vell de Catral, al tram inicial qualificat de zona verda, no pot tenir accessos des d'aquest, per la qual cosa es proposa el canvi de qualificació a vial públic, que és en realitat el seu ús actual. Així mateix, s'aporta justificació de l'estàndard actual de sistema general de zones verdes del municipi de 31,66ha, el qual, considerant la població de Crevillente, que és de 23.737habitants el dia 1 de gener de 1995, donaria una previsió estricta de sistema general de zones verdes d'11,868ha, molt per davall del previst.  
Encara que amb caràcter general la disminució de zones verdes públiques previstes per al municipi de Crevillente no sembla el més adequat des del punt de vista urbanístic, per aplicació dels principis d'equipament i proporcionalitat que han de regir totes les actuacions urbanístiques, el fet cert és que la present alteració del Pla General d'Ordenació Urbana de Crevillente tendeix a cobrir un dèficit, i estableix una nova dotació pública com a element d'actuació.  
Per això, tenint en compte que en el present cas la nova destinació dels terrenys continua sent pública, i no es produeix un increment de l'aprofitament urbanístic, i també que la previsió d'estàndard de zones verdes del municipi és superior al legalment exigible, es pot considerar que les determinacions del present projecte són correctes, ja que no es produeix un menyscapte en l'estàndard legal per als espais lliures previstos en el vigent Pla General d'Ordenació Urbana de Crevillente, del 22 de desembre de 1983.  
Tercer  
D'acord amb l'article 40.2 de la Llei 6/1994, reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva de la present modificació del Pla General de Crevillente.  
Quart   
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut de l'article 3 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, en relació amb l'article 55.4 i la disposició transitòria novena de la Llei 6/1994, de 15 de novembre, reguladora de l'Activitat Urbanística.  
Vistos els preceptes legals esmentats i la resta de legislació aplicable al cas, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual del Pla General d'Ordenació Urbana de Crevillente, sobre canvi de qualificació de zona verda a vial públic en sòl urbà.  
Aquesta resolució entrarà en vigor el dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es pot interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició del recurs, caldrà que abans el recurrent en comunique a aquest òrgan la interposició. Tot això, d'acord amb els articles 57.2.f i 58 de la Llei reguladora de la Jurisdicció Contenciosa Administrativa i el 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga presentar qualsevol altre recurs que es considere oportú.  
València, 9 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.